Pre-talk

Den korte version
”Alt hvad du behøver at gøre, er at Følg’ mine instruktioner! og bare lade det ske, som sker, og tillad dig selv at få denne oplevelse… ok?”

Den længere version
”Det er tilladt at klø dig på kinden, rømme dig undervejs eller justere måden, du sidder på… Det er bare bedst, at fødderne er placeret fladt på gulvet, og at hænderne ikke rører hinanden” 

”Fordi det kan være, at jeg løfter din hånd, eller prikker dig på skulderen (Gør det mens, du siger det)… Er det ok?”

”Når du kommer ind i det, er det typisk at opleve en naturlig tendens til at synke i ny og næ… og når du kommer længere ind i det, kan det være at øjenlågene, vibrerer en smule.”

”Alt du behøver gøre, er at… følg’ mine instruktioner… Du skal ikke forsøge eller få noget til at ske…”

”Bare lad det ske, som sker… og tillad dig selv at få denne oplevelse… Fordi det er din autentiske oplevelse, der er den klart mest effektive at arbejde med.”

Det er ret snedigt at nævne tendensen til at synke, og at øjenlågene vibrerer, fordi det sker helt naturligt. Når de synker, tænker de: ”Hov… jeg må være inde i det.” Og når de lægger mærke til øjenlågene, vil de tænke: ”Hov… jeg må være på vej dybere ind i det.”


Pre-talk, trin for trin

· Det er ok at bevæge sig osv.
· Hænder og fødders placering
· Typisk at synke og øjenlåg vibrerer
· Prikke på skulder og løfte hånd
· Følge din instruktioner
· Opleve hvad de oplever

Trin 1 - Fokus


Fokuseringsøvelsen, trin for trin

(Instruer og demonstrer samtidig)

1. Instruer i at få hænderne op i positionen med pegefingre opad

2. Demonstrer 2-3 cm. mellemrum

3. Stop med at demonstrere og fortæl at personen skal se på mellemrummet

4. Beskriv hvordan fingrene kommer tættere og tættere

5. Når de mødes: ”Luk øjnene, tag en dyb vejrtrækning, lad hænderne dale ned. Se mig i øjnene.”



N.B. Fokus kan også opnås alene med øjenkontakt i ca. 5-10 sekunder. Hvis personen begynder at grine, så vent indtil det er ’brændt’ af, og de bare er til stede. Det er tydeligt at se, hvornår det sker.

Du kan også bede personen om at fokusere på et punkt foran f.eks. på væggen. Samtidig er fokuseringsøvelsen og øjenkontakt mere hypnotisk, og det gør oplevelsen mere autentisk. Men der hele virker.








Eksempel på fokuseringsøvelsen


(Hold dine egne arme strakt foran dig med ca. 50 cm. mellem håndfladerne og bliv ved med at demonstrere hvad du instruerer i)

Sig: ”Inden vi starter… For at få en fornemmelse af, hvordan det er for dig at fokusere ind sådan en oplevelse, skal jeg bede dig holde dine hænder foran dig... sådan her...” 

Sig: ”Klask hænderne sammen…”

Sig: ”Flet fingrene godt og grundigt… Tommelfingre krydsede… perfekt…”

Sig: ”Bøj i albuerne…”

Sig:  ”Tag pegefingrene op mod loftet… og tag fingrene fra hinanden med 2-3 centimeters mellemrum…”

(Her stopper du med at demonstrere og peg på mellemrummet)

Sig: ”Se på mellemrummet… Tillad de fingre kommer tættere og tættere… som og de fingre er magneter… tættere og tættere...”  

(Lige inden fingrene mødes, afbryder du dig selv og siger) ”Når fingrene mødes… tillad øjnene at lukke i… Tag en dyb vejrtrækning… og når du ånder ud… lad hænderne dale ned i skødet og… Åbn øjnene og se mig i øjnene.”

(Hold øjenkontakt 5 til 10 sekunder og tag en dyb vejrtrækning sammen med personen)

N.B. Selvom vi er hjulpet af personens fysiologi i denne øvelse, er det vigtigt, at du tager ’æren’ for, at fingrene mødes ved at være overbevisende og insisterende. Det giver tillid til dig, og han/hun får hypnotisk selvtillid og tro på at kunne hypnotiseres. 










Trin 2 - Induktioner

Magnetiske hænder induktion - trin for trin

1. Bed personen række hænderne frem med ca. 40 cm. mellemrum og ret lidt på hænderne. (Det skaber fokus.)

2. Sig at du om et øjeblik, vil bede hende/ham forestille sig, at du placerer magneter i håndfladerne. 
(Det er meget, meget vigtigt, at du siger ’om et øjeblik’ og ’forestil’)

3. Sig - og vis - at de tiltrækker hinanden, og at når hænderne mødes, skal de bare blive i den position

4. ”Luk øjnene” Træk hænderne fra hinanden med max. 20 cm. mellemrum og placer magneter + fjedereffekt

5. Brug ’tiltrækkende’ ord indtil de mødes.

6. Sig at når du knipser med fingrene, skal personen lade den hånd (prik på hånden) dale ned, mens kroppen slapper af (Knips)

7. Sig at når du knipser med fingrene igen, skal han/hun lade den anden hånd (prik på hånden) dale ned, mens sindet slapper af (Knips)










Eksempel på Magnetiske hænder induktion


(Hold dine egne arme strakt foran dig med ca. 40 centimeter mellem håndfladerne)

”Hold dine arme ud foran dig sådan her...”

”Om et øjeblik… forestil dig, jeg placerer en kraftig magnet her... (prik på håndfladen)... og en kraftig magnet dér... (prik på håndfladen)... 

”Magneter der tiltrækker hinanden (Før personens hænder sammen på ’tiltrækker’)... og når hænderne mødes, lader du dem bare blive i denne position… ok?”

”Luk øjnene…” (Træk personens hænderne 15-20 centimeter fra hinanden)

”Forestil dig... Jeg placerer en kraftig magnet her... (Prik med din finger i håndfladen og hold den)... og en kraftig magnet der... (Prik med din finger i håndfladen og hold den)... magneter der (fjeder-effekt #) tiltrækker hinanden... og får de hænder til at komme tættere og tættere... draget af dit stærke kreative sind… tættere og tættere…”

(Når hænderne mødes)

”Når jeg knipser med fingrene, så lad den hånd (Prik) dale ned i skødet… mens du forestiller dig en bølge af afslappethed, der skyller fra toppen af dit hoved gennem kroppen… hele vejen ud i dine tæer.” (Knips)
”Og næste gang jeg knipser med fingrene, så lad den hånd (Prik) dale ned i skødet, mens du forestiller dig en bølge af afslappethed. der skyller OP igennem kroppen… skyller gennem dit sind (Knips), og skyller alle bekymringer langt, langt væk…”



Eye-lock induktion, trin for trin

1. Skab fokus på indersiden af øjenlåg.

2. Bed personen forestille sig, at det er umuligt at åbne øjnene. (Det er meget, meget vigtigt, at du siger ’forestil’)

3. Sig at når han/hun er sikker på, at det er umuligt, skal han/hun bevise det for sig selv ved at forsøge. (Det er meget, meget vigtigt, at du siger ’forsøge’)

4. ”Slap af i øjnene… GI’ SLIP” (Hånd på skulder)

(Beskriv afslappetheden fra øjnene der flyder ned igennem kroppen)

Eksempel på Eye-lock induktion
(Klienten har lukkede øjne)
”For at lukke verden og dens lyde helt ude… fokusér… på indersiden af dine øjenlåg… og mens du… fokuser’ … på de øjenlåg... brug din kreative intelligens… din forestillingsevne… til at forestille dig… det er umuligt at åbne dine øjne…”
”Og gør det sandt… Og når du er sikker… det er umuligt at åbne de øjne! bevis det for dig selv, ved at forsøge og opdag… det er umuligt…”
”Og slap af i øjnene… Gi’ slip! (hånd på skulder, evt. rokke) slip… slip… slip… perfekt… og lad den afslappede fornemmelse fra øjnene… flyde ned over ansigtet kinderne, kæben… der skal hænge frit…”
”Op over hovedet som en bølge af afslappethed der skyller fra toppen af dit hoved gennem kroppen og flyder hele vejen ud i dine tæer.”

N.B. Du kan evt. indsætte ’et kort øjeblik’ altså: ”Forestil … et kort øjeblik… det er umuligt at åbne de øjne!”	

Den ’bløde’ udgave af Eye-lock

” For at lukke verden og dens lyde helt ude… Flyt din opmærksomhed til dine øjne… og slap så meget af i øjnene… gør de øjenlåg så tunge… at du ikke ville orke at åbne de øjne…
Ja… gør dem så tunge og afslappede… at det lige nu føles umuligt… at skulle åbne de øjne… og når de er så tunge og afslappede, kan du endda teste det for dig selv… ved at forsøge og opdag… at det kan føles umuligt!
Og gi’ slip (hånd på skulder, evt. rokke) slip… slip… slip… perfekt… og lad den afslappede fornemmelse fra øjnene, flyde ned over ansigtet, kinderne, kæben, der skal hænge frit…
Op over hovedet som en bølge af afslappethed der skyller fra toppen af dit hoved gennem kroppen og flyder hele vejen ud i dine tæer.”

















Eksempel på Hand Drop induktion 
 

(Forklar evt. ordet ’Sov’)

”Tag en dyb vejrtrækning og se mig i øjnene…” 
 
(Hold øjenkontakt og vent til i har en tunnel af opmærksomhed imellem jer) 
 
”Pres på min hånd…” (Sørg for et passende pres) 
 
(Vigtigt! Sørg for stadig at have øjenkontakt og passende pres – de må IKKE se på hånden) 
 
”Tak en dyb vejrtrækning.” 
 
(Vent på en udånding og før din hånd nedad foran klientens ansigt) 

”Luk øjnene.” 
 
(Drop din hånd hurtigt nedad mens du siger) ”SOV…”
 
(Rok skulderen og fordyb med det samme ved at sige…) 

”Dybere og dybere… Hele vejen mod tilstanden som lige INDEN du falder i dyb… dybere… dybere…søvn.”

(Løft hånden) Hvor alt bare kan gi’… (Slip hånden) SLIP.”





Trin 3 - Enkle fordybere

Tal-fordyber 

Formlen for en tal-fordyber er typisk:

Du fortæller, hvad du vil gøre
Hvad der sker, imens du gør det
Hvad der sker, når du har gjort det


Tal-fordyber – trin for trin

1. Fortæl, at du om et øjeblik tæller fra tre til nul, og fortæl hvad der sker for hvert tal, og hvad der sker, når du når til nul.

2. Tæl ned fra tre mod nul med fordybende ord imellem tallene og et tonefald og tempo, der passer med at gå dybere. Bestræb dig på at tælle på klientens udånding

3. Når du når til nul gentag, hvad der sker på nul.

Ros klienten: ”Lige præcis” / ”Fordi det klarer du perfekt.” e.l.






Eksempel ’Tre til nul fordyber’

”Og nu… om et øjeblik… ikke nu men om et øjeblik… tæller jeg fra tre til nul…
Og for hvert tal jeg tæller… læg mærke til… forestil dig… tillad dig selv du går dybere… Hvordan du end oplever det. Det Kan være din opmærksomhed, der… Fokuser’ dybere ind i min stemme!… Kroppen der flyder og driver dybere… Når jeg når til nul, så vil du være OP til halvtreds gange dybere…
Tre… Dybere og dybere…”
To… dybere og dybere… i den befriende fornemmelse… Du orker ikke at gøre andet end at nyde fornemmelsen af, at du går dybere…
Et… For jo dybere du går… jo bedre føles det… og jo bedre det føles… jo dybere går du…
NUL… Halvtreds gange dybere… Halvtreds… gange… dybere… Fordi det klarer du perfekt!”

N.B. Jeg bestræber mig altid på at tælle på personens udånding. Samtidig står det ikke i grundloven, at det skal være sådan. Men det har en meget effektiv og fordybende effekt. 




Eksempel på Fysisk fordyber
”Og om et øjeblik… når jeg prikker dig på skulderen… læg mærke til… forestil dig… tillad dig selv oplevelsen… du flyder op til ti gange dybere… ind i følelsen der føles op til ti gange bedre, når den skyller over dig… igennem dig, og skyller gennem dit sind… for hver gang…
10 (prik) gange dybere… 10 (prik) gange bedre…” (Gentag et par gange)

Trin 4 - K.O.D.E.
K.ontrol O.ver D.istraherende E.lementer

Trin for trin

1.  Fortæl at lyde og stemmer udefra og indefra gør det nemmere at fokusere på dig og følge dine instruktioner.
2. Fortæl at hvad klienten fornemmer, oplever og føler, gør det nemmere at fokusere på dig og følge dine instruktioner.
3. Fordi tanker skylles væk højt over klientens underbevidstheden, betyder det at underbevidstheden gør hvert ord, du siger til klientens virkelighed.



Eksempel på K.O.D.E.
”Og fra nu af… enhver lyd enhver stemme du MÅTTE fornemme udefra eller indre stemme fra dig selv… gør det nemmere og nemmere (at) … Fokuser!… kun ind i min stemme, og gør det endnu nemmere (at)… følg’ mine instruktioner!”
”Alle fornemmelser… alt hvad du føler udenpå… indeni… gør det nemmere og nemmere (at)… fokuser! kun ind i min stemme... og gør det ENDNU nemmere (at)… følg’ mine instruktioner!”
”Og fordi hver rolige vejrtrækning tager dig dybere… skyller en forløsende følelse gennem dit sind, og skyller alle rester bekymringer og mylder af tanker lang, langt væk… og det betyder det… at INTET… forstyrrer dit stærke underbevidste sind… i at gøre hvert ord jeg siger til dig… fuldstændig og med det samme til din virkelighed fordi… dit underbevidste sind arbejder sammen med mig for dig... Nu”

Trin 5 – Udvidet fordyber: Passere gennem nul 

Du fortæller, hvad du vil gøre
Hvad der sker, imens du gør det
Hvad der sker, når du har gjort det

1. Fortæl at du om et øjeblik vil tælle fra fem til nul

2. Bede klienten forestille sig tallet nul helt ude på afstand

3. Fortæl at når du begynder at tælle mod nul, begynder hun at komme tættere og tættere på nul, og når du når til nul, når hun til nul, og vil passere igennem nul.

4. Fortæl at klienten vil svæve ind i den mest vidunderlige oplevelse af hypnose, hun/han kan forestille sig på den anden side af nul.

5. Tæl fra fem til nul og brug ord ind imellem tallene, der opbygger forventning og højere og højere intensitet.

6. Når du har talt nul, sig at hun/han passerer gennem nul og beskriv bølger af vidunderlige følelser, der skyller over og igennem kroppen og sindet.


N.B. GIV DEN GAS… Det er meget vigtigt for at få et godt resultat af en session, at klienten får en eller flere overbevisende oplevelser. 
’Passere gennem nul’ er en af dem. Fordi de er i hypnose, er min erfaring, at det kan ikke overgøres. 





Eksempel på ’Passere gennem nul’ 

”Nu… om et øjeblik… ikke nu… men om et øjeblik… tæller jeg fra fem til nul, og forestil dig… der er et stort nul helt ude på afstand… 
Når jeg begynder at tælle mod nul, begynder du at komme tættere og tættere mod det større og større nul… 
Så når JEG når til nul, når DU til det store nul… og passerer… på din egen måde… lige igennem MIDTEN af det nul… ind i den skønneste, autentiske oplevelse af hypnose, du kan forestille dig fylde dit sind…

Fem… Og langsomt… kommer du tættere… og tættere… tættere og tættere… 

Fire… tættere og tættere… og fordi, du VED… det er en skøn, tiltrækkende, hypnotisk tilstand, på den ANDEN side… Føles det bedre og bedre… du kommer tættere og tættere…”

Tre… Tættere… tættere… 

”To… Og fordi den tiltrækkende tilstand… om et øjeblik vil favne dig om og fylde dit sind… BYGGER forventningen op…

”Et… Lige ved… helt tæt… lige ved… helt tæt… tæt… tæt…

”Nul… Passér gennem nul… du passerer hele vejen gennem nul… NU!… og bare Gi’ slip! (Prik)... 
Lad den vidunderlige følelse skylle over dig… skylle igennem dig og fylde dit sind… 
Lad den skønne fornemmelse flyde udover dig… strømme igennem dig… og fylde din sanser… (Fortsæt med samme sprog – og bevar intensiteten)


(Jeg fortsætter altid her med en fysisk fordyber) 







Længere version af ’Passere gennem nul fordyber’

”Nu… om et øjeblik… ikke nu… men om et øjeblik… tæller jeg fra fem til nul, og forestil dig… der er et stort nul helt ude på afstand… 
Når jeg begynder at tælle mod nul, begynder du at komme tættere og tættere mod det nul… 
Så jo tættere JEG tæller på nul… jo tættere kommer DU på det større og større nul… 
Så når JEG når til nul, når DU til det store nul… og passerer… på din egen måde… lige igennem MIDTEN af det nul… ind i den skønneste, autentiske oplevelse af hypnose, dit sind kan skabe for dig selv… 

Fem… Og langsomt… kommer du tættere… og tættere… tættere og tættere… 

Fire… tættere og tættere… og fordi, du ved… det er en skøn, tiltrækkende tilstand, på den ANDEN side… Føles det bedre og bedre… du kommer tættere og tættere…

Tre… Tættere… tættere… Og nu kan du fornemme… at hvad der ER på den anden side… ikke bare er den mest tiltrækkende hypnotiske oplevelse, du kan forestille dig fylde dit sind… den er endnu mere skønt, end du kan begribe i din vildeste fantasi…” 

”To… Tættere, tættere…”

”Et… Lige ved… helt tæt… lige ved… helt tæt… tæt… tæt…”

”Nul… Passér gennem nul… du passerer hele vejen gennem nul… NU!… og bare Gi’ slip! (Prik)... 
Lad den vidunderlige følelse skylle over dig… skylle igennem dig og fylde dit sind… 
Lad den skønne fornemmelse flyde udover dig… strømme igennem dig… fylde din sanser… 
Mens hver vejrtrækning… fører en bølge med sig af vidunderlige følelser med sig, der skyller over dig… strømmer igennem dig… skyller igennem dit sind.
Dybere… dybere… dybere.”


(Her er det en god idé at fortsætte med en fysisk fordyber) 
”Og lige så skønt DET føles… HVER gang… jeg prikker dig på skulderen… læg mærke til… det føles op til 10 gange så skønt… for hver gang.”
(Prik) ”10 gange bedre… mens du flyder dybere og dybere…” (Prik) ”10 gange… bedre…” 
(Prik) ”10 gange så skønt… at flyde (Prik) 10 gange dybere…” 
(Prik) ”10 gange bedre… ”… (Prik) 10 gange dybere…”


 Zig Zag fordyber
”Om et øjeblik… tæller jeg fra et til tre, og på tre - først på tre - vil jeg bede dig åbne øjnene, og når jeg siger ordet ’SOV (el. ’SLIP) og knipser med fingrene… luk øjnene og forstil dig… du går 10 gange dybere… og det vil føles bedre og bedre… Fordi HVER gang jeg siger ordet SOV (el. ’SLIP) vil øjnene lukke, mens du går 10 gange dybere, og det føles bedre og bedre for hver gang.
Når personen ånder ind, sig: ”En-to-tre Åbn øjnene.”
Bed klienten fokusere på et eller andet. F.eks. dig, din hånd eller noget andet.
Før din hånd nedad foran klientens ansigt og sig: ”SOV”(Knips)”
”Dybere… dybere… dybere” (Evt. rokke blidt)
(Gentag 2-3 gange og fortsæt eventuelt med…)
”En-to-tre åbn øjnene og se på mine fingerspidser og følg dem med øjnene”
(Begynd at bevæge din hånd roligt i en ottetalsbevægelse… sæt tempoet op og før fingrene tættere på personens ansigt, så det bliver svært at følge med… begynd at flakse vildt med fingrene, så det er helt umuligt at følge med. Det hele skal max. tage ca. 10-15 sekunder i alt)
(Knips) ”Luk øjnene…” 
(Læg hånden på personens skulder og PRÆCIS samtidig siger du) ”SLIP!”
(Rok personens skulder mens du siger) ”Dybere, dybere… (eller) slip, slip, slip…”







Trin 6 – Indhold

Hypnotic Detox
”Forestil dig… tænk på… eller få fornemmelsen af det mest perfekte sted for dig... et fuldstændig vidunderligt sted... et sted du måske kender... en blanding af forskellige steder… eller et sted som bare opstår i din egen fantasi…” 
”Og hvordan det sted end udfolder sig. Hvordan det end fornemmes… Når du har fornemmelsen af at være her i et skønt sted for dig… Nik med hovedet…
 Her er du tryg… Her kan intet forstyrre dig… Et sted hvor alt er i balance… 
Et sted med (Positive følelser) Du kan nyde at være til stede her... sanse det her sted... 
(Tag selv en dyb vejrtrækning) 
Og forestil dig du indånder de livsbekræftende følelser dybt ind i det inderste af dig, hvor de frigøres, og fylder dig op… 
Forestil dig der er en særlig plads, hvor det er behageligt, at du forestiller dig, at du ligger ned… ligger ned… og forestiller dig, at du sover... sover, og forstiller dig, at du drømmer… 
Drømmer om, at i denne tilstand flyder i tryghed og kærlighed til dig selv, livet og dem du elsker…
Mens sindet åbner op for at give slip på alle negative tanker, oplevelser, bekymringer, du måtte have oplevet de sidste par dage, uger og måneder… eller år… der bare giver slip, flyder bort og forsvinder. 
Og mens sindet åbner op og giver slip på enhver negativ begivenhed, oplevelse, situation, tanke og bekymring… der giver slip, flyder bort og forsvinder… giver kroppen slip på enhver blokering, negative følelse og fornemmelse… der forløses, og flyder væk. 
Så kroppen renses for enhver blokering, negativ følelse og fornemmelse… fordi du flyder i tryghed og kærlighed, der flyder igennem kroppen, og flyder igennem sindet… 
Drivende og flydende dybere og dybere.
Og når du lægger mærke til… føler… at det føles godt… nik med hoved (Vent på nikket)… Godt”.

Fremtidsprocessen
Trin for trin
1. Klienten ser eller får en fornemmelse af sig selv i fremtiden, mens du beskriver klienten derude med det ønskede resultat. (Jo mere motiverende, inspirerende og overbevisende - jo bedre virkning.)

2. Klienten svæver ud i sig selv, og tager den ønskede tilstand/følelse dybt ind i sig selv, og mærker, hvordan det føles at have opnået sit mål.

3. Klienten ser tilbage på, hvor godt hun vil have haft det (evt. klaret det), når hun senere går ud ad døren. Og beskriv videre relevante situationer og omstændigheder med den forandring.  (Du inspirerer og motiverer energisk hele tiden.) 


”Og med øjnene rettet mod din fremtid… 
Få fornemmelsen af dig selv derude… Se dig selv autentisk som det menneske, der indtager sit liv med (Ønsket tilstand)
Se dig selv nyde den frihed… og hvilken forskel det gør for dig… og hvad den forskel betyder for dit liv…
Om lidt, når jeg knipser med fingrene, vil du svæve ud i den fremtid og være der NU (Knips)
Se hvad du måtte se… hør hvad du hører… og du indånd den befriende følelse dybt ind i det inderste af dig… hvor den frigøres, og fylder dig op… Mens du ved, du ejer den følelse… og HAR ejet den følelse fra nu af og helt derud… Hvor den bare har vokset sig stærkere og stærkere dag for dag.
Mens du kan se tilbage på, hvor godt det vil føles, når du træder ud ad døren fra det her rum, og mærker… i hver celle og fiber i din krop, at du ejer denne følelse”  
(Her fortsætter du med at lade klienten opleve at føle, gøre, handle, tænke i relevante situationer med nye ønskede tilstand.)



U.F.O. - Underbevidst Forankring af Overbevisning
Trin for trin
1.  Fortæl klienten at du vil hjælpe med at skabe en alliance mellem det bevidste og underbevidste sind ved at sige nogle ord, som klienten skal gentage efter dig.

2. Klienten gentager affirmationen efter dig to gange.

3. Klienten fortsætter med at gentage affirmationen, mens du inspirerer.

4. Klienten bekræfter når det føles godt/ overbevisende/ sandt

5. I øver overbevisningen/følelsen/tilstanden












U.F.O. - Underbevidst Forankring af Overbevisning
”Om et øjeblik vil jeg hjælpe dig med at skabe en enighed, balance… en alliance mellem dit bevidste og dit underbevidste sind… Om et øjeblik vil jeg gentage nogle ord, og de ord vil være: (AFFIRMATION)
Og når jeg siger de ord: (AFFIRMATION), er alt, du skal gøre for dig selv… at tillade den indre stemme at overtage og tage ejerskab af de ord… ved at gentage de ord for dig selv… kun inde i dig selv… bare dybt inde i sindet og TIL dig selv…
Fordi, når du gør det for dig selv… åbner dit stærke underbevidste sind op for de ord… accepterer og absorberer det budskab fra dig og den indre stemme, og gør de ord til en ny underbevidst overbevisning, som dit underbevidste sind, i alliance med dig og det bevidste sind, vil arbejde ud fra. Fra nu af og fremover…
Så… i dig selv… dybt inde i sindet og TIL dig selv… gentag efter mig: (AFFIRMATION)” 
(Vent. Giv klienten tid til at sige sætningen i sig selv)… og igen for dig selv og til dig selv, gentag: (AFFIRMATION) (Vent)
Og for at give dig ejerskab af det her, siger jeg om et øjeblik ordet NU, og når jeg gør det, vil jeg bede dig blive ved med at gentage de ord i dig selv og til dig selv, så overbevisende du kan…
Fordi, når du gør det for dig selv… og jo mere overbevisende, du siger de ord for dig selv og til dig selv… jo mere bekræfter og forstærker dit underbevidste sind den dybe underbevidste overbevisning, og gør den stærkere integreret i dig og i dit sind…
Så bare fortsæt med at sige de ord: (AFFIRMATION) i dig selv og til dig selv NU!”
(Her inspirerer du i ca. 30 sek. med sprog som: ’Gør det for dig selv… Så overbevisende du kan… Gør de ord sande, ærlige, autentiske… Så de ord fylder hele dit sind’)  
Når du fornemmer, det føles godt at sige de ord til dig selv… nik med hovedet.” (Vent på nikket og fortsæt til fremtidsprocessen)

Symbolprocessen
Trin for trin
1. Bed klienten om at få et symbol, der repræsenterer den ønskede følelse. Få en bekræftelse.

2. Giv klienten mulighed for evt. at udskifte eller justere symbolet. Få en bekræftelse.

3. Bed klienten placere symbolet og den ønskede følelse i kroppen. Få en bekræftelse.

4.  Bed klienten lade følelsen vokse og vokse, mens du animerer og inspirerer med vægt på vejrtrækningen. Få en bekræftelse når klienten føler sig nærmest fyldt med den positive følelse.

5. Bed klienten tage en dyb vejrtrækning så følelsen fylder klienten fuldstændig op. Få bekræftelse når klienten forestiller sig, at følelsen stråler i alle retninger, så folk omkring ville kunne fornemme følelsen. 

6.  Klienten bekræfter at eje følelsen.


Symbolprocessen
”Du kan have tillid til, at du kan kommunikere med dit underbevidste sind med underbevidsthedens eget sprog, som er associationer, der udspringer af det vi tænker, og føler… Nogle gange virker de helt ulogiske eller uforståelige, og vi tænker: ’Hvor kom det fra?’ Men de er som symboler, der repræsenterer følelser og tanker. Det kan være ting, billeder eller fornemmelsen af, hvad noget er...
Så jeg vil bede dig om at tænke på eller forestille dig et eller andet, der kan symbolisere (Ønsket følelse) for dig… Jeg behøver ikke vide, hvad det er… og det kan ikke være forkert… Hvad der end, kommer til dig, udspringer af den følelse lige nu...
Og når du har fornemmelsen af det, der symboliserer (Ønsket følelse)… nik med hovedet (Vent på nikket)… Godt… Og spørg dig selv… om du føler, det er, som det skal være… for at være et befriende udtryk for den følelse… eller om der er brug for udskiftning eller ændringer… hvis der er… så tillad det at ske… og NÅR du føler, det er som det skal være… Nik med hovedet… (Vent på nikket)… Godt.


(Symbolprocessen fortsat)
Godt... Du ved… dette symbol, repræsenterer en befriende følelse, og du ved, at enhver følelse hører til i kroppen et sted… Så tag dette symbol, i en form der nu passer og placer det inden i dig, hvor det kan høre til… I en form der nu passer… Placer det symbol og den befriende følelse der, så det føles godt… Og når… det er der… nik med hovedet… (Vent på nikket)… Godt.”
”Nu… kan du bare lade den følelse begynde at vokse og vokse… 
Fordi din vejrtrækning er forbindelsen mellem dine krop og dine følelser… vil hver eneste dybe vejrtrækning af sig selv… åbne op for at den befriende følelse bare får lov til at vokse… udvide sig… og fylde dig mere og mere op… Gør det for dig selv… For hver vejrtrækning… forestil dig, hvordan den følelse vokser og vokser… udvider sig… Flyder igennem hver celle… flyder ud i hele kroppen, og fylder dit sind… Lad den vokse og fylde dig mere og mere op. Og når du fornemmer, at du nærmest er fyldt med denne befriende følelse… nik med hovedet... (Vent på nikket)… GODT!
”Og tag en dyyyb vejrtrækning. Indånd den følelse så den frigøres, og fylder dig fuldstændig op… som om… DEN STRÅLER FRA DIG… Så du kan forestille dig, at folk omkring dig kan fornemme denne følelse, der stråler fra dig… Når du har gjort det… Nik med hovedet!... (Vent på nikket)… Godt.
”Og du ejer denne følelse, for det er dig, der har skabt den… Når du ved, du ejer den følelse… nik med hovedet… (Vent på nikket)… Godt.”




Trin 7 - Opvågning

Det er meget vigtigt, at du lægger energi i din opvågning. Det er din energi og fremtoning, der inspirerer personen til at blive frisk og klar i hovedet. Det er fint nok at bruge den korte version efter en øvelse, men du skal kunne lave en mere grundig version, når folk har været i processen mere end et par minutter.
Den korte opvågning når du øver dig
”OM ET ØJEBLIK… ikke nu… men om et øjeblik… tæller jeg fra 1 til 3… og på 3 vil du åbne øjnene og føle dig frisk og skønt tilpas…”
”Tag en DYB vejrtrækning 1 - 2 - 3…” (Klap på 3)
”Åbn øjnene… skønt tilpas.” (Nik med hovedet og smil)

Standard opvågning 1 til 5
”OM ET ØJEBLIK… ikke nu… men om et øjeblik… tæller jeg fra 1 til 5… og på 5 vil du åbne øjnene og føle dig frisk, klar og skønt tilpas…”
”1… Al træthed og tyngde forlader kroppen i alle retninger…”
”2… Mærk bølgen af energi der strømmer op igennem kroppen og gør sindet rent og klart…”
”3… Tag en dyb, dyb vejrtrækning (Tag selv en dyb vejrtrækning)… Fyld lungerne med luft så ilten bruser rundt i blodet…”
”4… Det iskolde kildevand skyller udover dig som et vandfald… Det iskolde kildevand skyller igennem hovedet… bader dine øjne, så de friske, rene og klare… 
… Lungerne er rene og klare… halsen er klar… munden er klar… næsen er klar… hovedet er klart… sindet… rent, klart, skarpt… FEM (KLAP!!)… åbn øjnene… klar, frisk… godt tilpas.”  (Nik med hovedet og smil)

Trin for trin: 
1. Træthed væk… 
2. Energi ind… 
3. Dyb vejrtrækning 
4. Iskoldt kildevand… 
5. Klap! (Smil)


